**PASLAUGŲ TEIKIMO SUTARTIES SPECIALIOJI DALIS**

Nr. \_\_\_\_\_\_\_\_\_\_\_

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, juridinio asmens kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, LT- 09311 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama (toliau – Klientas), ir,

**Uždaroji akcinė bendrovė „BLUE BRIDGE“** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 111445337, PVM mokėtojo kodas LT114453314, registruotos buveinės adresas J. Jasinskio g. 16,LT-03163, Vilnius, Lietuvos Respublika, duomenys apie kurią kaupiami ir saugomi VĮ Registrų centras,atstovaujama (toliau – Paslaugų teikėjas)

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui Tinklo ugniasienių priežiūros ir techninio aptarnavimo paslaugas (toliau – Paslaugos), o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais.
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PASLAUGŲ APIMTIS IR KAINA** 
   1. Pagal šią Sutartį Klientui teikiamos Paslaugos, aprašytos Techninėje specifikacijoje.
   2. Paslaugų kiekis - nurodytas Sutarties SD priede Nr. 2.
   3. Bendra Paslaugų kaina sudaro 17.963,66 EUR (septyniolika tūkstančių devyni šimtai šešiasdešimt trys eurų 66 ct), įskaitant PVM. Bendrą Paslaugų kainą sudaro:
      1. Paslaugų kaina 14.846,00 EUR (keturiolika tūkstančių aštuoni šimtai keturiasdešimt šeši eurų 00 ct), neįskaitant PVM;
      2. Pridėtinės vertės mokestis (PVM) 21 % - 3.117,66 EUR (trys tūkstančiai vienas šimtas septyniolika eurų 66 ct).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   5. Klientas moka Paslaugų teikėjui už faktiškai suteiktas Paslaugas pagal Sutarties SD priede Nr.2 nurodytus Paslaugų įkainius. Paslaugų įkainiai Sutarties galiojimo laikotarpiu nekeičiami.
   6. Klientas neįsipareigoja nupirkti viso Paslaugų kiekio, nurodyto SD priede Nr. 2 ar bet kokios jo dalies.
3. **PASLAUGŲ KOKYBĖ**
   1. Suteikiamų Paslaugų kokybė turi atitikti pridedamą Techninę specifikaciją ar kitus dokumentus, kurie numato kokybės reikalavimus Paslaugoms.
   2. Visoms suteiktoms Paslaugoms ir Paslaugų teikimo metu panaudotoms Prekėms turi būti suteikiama ne trumpesnė kaip 12 (dvylika) mėnesių garantija nuo suteiktų Paslaugų priėmimo - perdavimo akto pasirašymo dienos.
   3. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 5 (penkias) darbo dienas nuo Paslaugų perdavimo - priėmimo akto pasirašymo dienos.
   4. Kliento nustatytiems Paslaugų rezultato trūkumams šalinti nustatomas 3 (trijų) darbo dienų terminas.
   5. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   6. Už nustatytų Paslaugų trūkumų nepašalinimą per Sutarties SD 3.3 punkte nustatytą terminą Paslaugų teikėjas, Klientui pareikalavus, moka Klientui 0,05 procentų nuo trūkumų turinčių Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 20,00 EUR (dvidešimt eurų 00) už vieną vėlavimo laikotarpį).
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS), JUNGTINĖ VEIKLA** 
   1. Sutartis iš Paslaugų teikėjo pusės vykdoma jungtinės veiklos pagrindu: NE.
   2. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninės specifikacijos 6.1.2 punkte nustatytais terminais.
   2. Paslaugų teikimo vieta nurodyta Techninės specifikacijos 4 dalyje.
   3. Nustatomas 3 (trijų) darbo dienų terminas, per kurį Klientas turi priimti suteiktas Paslaugas (t. y. pasirašyti Paslaugų rezultato perdavimo – priėmimo aktą) arba raštu informuoti Paslaugų teikėją apie Paslaugų rezultato trūkumus.
   4. Už vėlavimą suteikti Paslaugas per Sutarties SD 5.1 nustatytą terminą Paslaugų teikėjas, Klientui pareikalavus, moka 0,05% nuo vėluojamų suteikti Paslaugų kainos (be PVM) dydžio delspinigius už kiekvieną uždelstą dieną (tačiau bet kokiu atveju ne mažiau kaip 20,00 EUR (dvidešimt eurų 00) už vieną vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI** 
   1. Klientas sumoka Paslaugų teikėjui už faktiškai suteiktas kokybiškas Paslaugas per 30 (trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir Sąskaitos gavimo dienos.
   2. Maksimali delspinigių ir (ar) baudų suma, Paslaugų teikėjo mokėtina pagal šią Sutartį, negali viršyti 30 % bendros Paslaugų kainos.
7. **SUTARTIES ĮSIGALIOJIMAS IR GALIOJIMAS**

7.1. Sutartis įsigalioja nuo jos abipusio pasirašymo dienos. Paslaugų teikimo terminas yra 12 (dvylika) mėnesių nuo Sutarties įsigaliojimo dienos.

1. **KITOS SUTARTIES NUOSTATOS**
   1. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
2. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr.1 - Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
      2. Priedas Nr.2 – Paslaugų kiekiai ir įkainiai, 1 lapas.
      3. Priedas Nr.3 - Sutarties vykdymui Paslaugų teikėjo skiriamų specialistų sąrašas, 1 lapas.
3. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **Uždaroji akcinė bendrovė „BLUE BRIDGE“** | **Klientas**  **UAB Technologijų ir inovacijų centras** |

Sutarties SD priedas Nr. 2

**PASLAUGŲ KIEKIAI IR ĮKAINIAI**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Įrangos pavadinimas** | **Tipas** | **Serijos numeris** | **Kiekis, vnt.** | **1vnt. įkainis, EUR be PVM** |
| 1. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823457 | 1 | 1 142,00 |
| 2. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823806 | 1 | 1 142,00 |
| 3. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823747 | 1 | 1 142,00 |
| 4. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823876 | 1 | 1 142,00 |
| 5. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823459 | 1 | 1 142,00 |
| 6. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823695 | 1 | 1 142,00 |
| 7. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823452 | 1 | 1 142,00 |
| 8. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823839 | 1 | 1 142,00 |
| 9. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823550 | 1 | 1 142,00 |
| 10. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823464 | 1 | 1 142,00 |
| 11. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823603 | 1 | 1 142,00 |
| 12. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823601 | 1 | 1 142,00 |
| 13. | Ugniasienė FortiGate-100D; Unified (UTM) Protection (8x5 FortiCare plus Application Control, IPS, AV, Web Filtering and Antispam, FortiSandbox Cloud) | FC-10-00116-900-02-12 | FG100D3G15823597 | 1 | 1 142,00 |

Sutarties SD priedas Nr. 3

**SUTARTIES VYKDYMUI PASLAUGŲ TEIKĖJO SKIRIAMŲ SPECIALISTŲ SĄRAŠAS (koreguojama pagal poreikį)**

|  |  |  |  |
| --- | --- | --- | --- |
| **Eil. Nr.** | **Paslaugų teikėjo specialistų vardas, pavardė** | **Paslaugų teikėjo specialistų pareigos, kurioms jie bus skiriami Sutarties vykdymui** | **Atitinkantis šiuos kvalifikacijos reikalavimus** (nurodomas atitinkamas punktas pagal Pirkimo dokumentus) |
| 1. |  | inžinierius | MKRAD 1 punktas |

**Vadovaujantis Sutarties BD 7 skyriaus nuostatomis Tiekėjas įsipareigoja Paslaugų teikimui pasitelkti tuos specialistus, kurie buvo nurodyti Tiekėjo Pasiūlyme ir kurių kvalifikacija buvo pripažinta kaip atitinkanti keliamus kvalifikacinius reikalavimus.**

Paslaugų teikėjas turi teisę pakeisti atitinkamą Pasiūlyme nurodytą Paslaugų teikėjo specialistą, kuriam buvo keliami kvalifikacijos reikalavimas Pirkimo dokumentuose, vadovaujantis Sutarties BD 7 skyriuje nurodyta tvarka.

|  |  |
| --- | --- |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_